הרכבת אל עיר השינה
מי עולה מן השקיעה; בין גלי זהב?; הרכבת מגיעה; אל החוף עכשיו.; היא עמדה בתחנה; הו הקשיבו נא; זאת רכבת אחרונה; אל עיר השינה.; מזמינים קרונות ורודים; בואו כבר לישון; צעצועים וילדים; מי עולה ראשון?; הפיג'מות מוכנות; על מיטות רכות; השמיכות המלטפות; לנו מחכות.; ועולה דובון צהוב; משפשף עיניו; לילה לילה לילה טוב; הוא ישן עכשיו.; ועולה בובה יפה; בפיהוק רחב; היא מזמן כבר עייפה; עת לישון עכשיו.; חושך רק בשמי מרום; מלאכים טובים; מפזרים אבקת חלום; ואור כוכבים.; מברכים את הילדים; שנמים עכשיו; חלומות הם מגשימים; בליטוף כנף.; 